รัฐปรับเกณฑ์คนจนใหม่ ต้องมีทรัพย์ไม่เกิน1แสนบาท
สศค.คาดมีตกเกณฑ์ลงทะเบียนผู้มีรายได้น้อย หลังเพิ่มเงื่อนไขใหม่ ด้าน ขสมก.ยันยกเลิกรถเมล์ฟรีภายในต้นปีหน้า
20 มี.ค. 2560

สศค.คาดมีตกเกณฑ์ลงทะเบียนผู้มีรายได้น้อย หลังเพิ่มเงื่อนไขใหม่ ด้าน ขสมก.ยันยกเลิกรถเมล์ฟรีภายในต้นปีหน้านายพรชัย ฐีระเวช รองผู้อำนวยการสำนักงานเศรษฐกิจการคลัง (สศค.) เปิดเผยว่า โครงการลงทะเบียนเพื่อสวัสดิการแห่งรัฐ ซึ่งจะเปิดลงทะเบียนระหว่างวันที่ 3 เม.ย.-15 พ.ค. 2560 มีเงื่อนไขเพิ่มเติมจากการลงทะเบียนครั้งแรกคือ ต้องมีทรัพย์สินไม่เกิน 1 แสนบาท พร้อมกันนี้ จะประสานกระทรวงมหาดไทยและกรมที่ดิน ตรวจสอบเรื่องกรรมสิทธิ์ในการครอบครองที่ดิน และที่อยู่อาศัย แยกเป็นกรณีอยู่อาศัยอย่างเดียว บ้านหรือทาวน์เฮาส์ต้องมีพื้นที่ไม่เกิน 25 ตารางวา ห้องชุดต้องมีพื้นที่ไม่เกิน 35 ตารางเมตร สำหรับกรณีเป็นที่อยู่อาศัยและใช้ประโยชน์จากที่ดินเพื่อการเกษตรต้องมีพื้นที่ไม่เกิน 10 ไร่ เพื่อการอื่นที่ไม่ใช่การเกษตรต้องมีพื้นที่ไม่เกิน 1 ไร่ และกรณีที่ใช้ประโยชน์จากที่ดินเพื่อการเกษตรต้องมีพื้นที่ไม่เกิน 10 ไร่ และเพื่อการอื่นที่ไม่ใช่การเกษตรต้องมีพื้นที่ไม่เกิน 1 ไร่นายสุระชัย เอี่ยมวชิรสกุล ผู้อำนวยการ องค์การขนส่งมวลชนกรุงเทพ (ขสมก.) กล่าวว่า เตรียมยกเลิกโครงการรถเมล์ฟรี ภายหลังจากที่ติดตั้งระบบตั๋วร่วมกับรถโดยสารของ ขสมก.ในช่วงเดือน ก.ย.นี้ ขณะนี้มีรถเมล์โดยสารสาธารณะที่ให้บริการฟรี ราว 800 คัน โดยจะยกเลิกรถเมล์ฟรีทั้งหมดภายในช่วงต้นปีหน้า เริ่มจากยกเลิกรถเมล์ล็อตแรกราว 200 คัน ภายในเดือน ก.ย.นี้ จากนั้นจะยกเลิกล็อตที่สองในช่วงปลายปีและทำการยกเลิกล็อตสุดท้ายช่วงต้นปี 2561